CELEX: 62015CN0663
Language: et
Date: 2015-12-14 00:00:00
Title: Kohtuasi C-663/15: Eelotsusetaotlus, mille on esitanud Verwaltungsgerichtshof (Austria) 14. detsembril 2015 – Umweltverband WWF Österreich versus Landeshauptmann von Tirol

29.3.2016   
            
            
               ET
            
            
               Euroopa Liidu Teataja
            
            
               C 111/3
            
         Eelotsusetaotlus, mille on esitanud Verwaltungsgerichtshof (Austria) 14. detsembril 2015 – Umweltverband WWF Österreich versus Landeshauptmann von Tirol
   (Kohtuasi C-663/15)
   (2016/C 111/04)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kassatsioonkaebuse esitaja: Umweltverband WWF Österreich
   
      Kaasatud haldusasutus: Landeshauptmann von Tirol
   
      Kolmas isik: Ötztaler Wasserkraft GmbH
   
      Eelotsuse küsimused
   
   
               1.
            
            
               Kas direktiivi 2000/60/EÜ, millega kehtestatakse ühenduse veepoliitika alane tegevusraamistik, (1) artikkel 4 või direktiiv 2000/60 kui selline annab keskkonnakaitseorganisatsioonile menetluses, mille suhtes ei ole kohaldatav keskkonnamõju hindamine vastavalt Euroopa Parlamendi ja nõukogu 13. detsembri 2011. aasta direktiivi 2011/92/EL teatavate riiklike ja eraprojektide keskkonnamõju hindamise kohta, õigusi, mille kaitsmiseks on keskkonnakaitseorganisatsioonil juurdepääs haldus- või kohtumenetlusele vastavalt keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise konventsiooni (Euroopa Ühenduse nimel heaks kiidetud nõukogu 17. veebruari 2005. aasta otsusega 2005/370/EÜ) (Århusi konventsioon) artikli 9 lõikele 3?
               Kui vastus esimesele küsimusele on jaatav:
            
         
               2.
            
            
               Kas Århusi konventsiooni sätete kohaselt on nõutav, et nendele õigustele saab tugineda juba haldusasutuses toimuvas menetluses, või piisab võimalusest, et haldusasutuse otsuse suhtes on tagatud kohtulik kaitse?
            
         
               3.
            
            
               Kas on lubatav, et liikmesriigi menetlusõiguse (AVG § 42) kohaselt peab keskkonnakaitseorganisatsioon – nagu ka teised menetlusosalised – oma vastuväited õigeaegselt esitama juba haldusasutuses toimuva menetluse raames, mitte alles halduskohtule esitatavas kaebuses, kuna vastasel korral kaotab ta menetlusosalise staatuse ega saa ka enam halduskohtule kaebust esitada?
            
         
      (1)  Euroopa Parlamendi ja nõukogu 23. oktoobri 2000. aasta direktiiv 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275).